મળતી માહિતી મુજબ આનંદનગર વિસ્તારમાં મધુર હોલ પાસે આવેલા સુગમ એપાર્ટમેન્ટમાં સુશીલ જ્ઞાનચંદ શ્રીશ્રીમાલ (ઉં.વ.૪૧) પોતાના પરિવાર સાથે રહે છે. સુશીલભાઈ સેટેલાઈટના સ્ટારબજાર સામે અ‌િભશ્રી કોમ્પ્લેક્સમાં ચાર્ટર્ડ એકાઉન્ટન્ટની અોફિસ ધરાવે છે. ગઈ કાલે સવારે ૬-૩૦ની આસપાસ તેઓ મોર્નિંગ વોક માટે નીકળ્યા હતા. ચાલતાં ચાલતાં તેઓ પ્રેરણાતીર્થ દેરાસર રોડ પર રત્નાકર બ્યુમોન્ડ બિલ્ડિંગ પાસે પહોંચ્યા ત્યારે કાળા કલરના બાઈક પર બે હેલ્મેટધારી શખસ આવ્યા હતા. તેઓની નજીક આવી બાઈક ધીમું કરી પાછળ બેઠેલ શખસે સુશીલભાઈના ગળામાં પહેરેલી રૂ. ૫૫ હજારની સોનાની ચેઈન ખેંચી લીધી હતી.